*NÁVRH*

*VZN vyvesené na úradnej tabuli v obci Hrachovište. dňa: 25.11.2019.*

*VZN zvesené z úradnej tabule dňa :*

*VZN zverejnené na internetovej stránke obce dňa:25.11.2019.*

*VZN nadobúda účinnosť dňa: 1.1.2020*

**Návrh**

**Všeobecne záväzné nariadenie**

**č.2/2019**

**o podmienkach predaja výrobkov a poskytovania služieb na trhových miestach v obci Hrachovište.**

**(Trhový poriadok)**

Obecné zastupiteľstvo v Hrachovišti v zmysle § 6 zákona č. 369/1990 Zb. o obecnom zriadení v znení neskorších zmien a doplnkov v súlade so zákonom č. 178/1998 Z.z. o podmienkach predaja a poskytovania služieb na trhových miestach v znení neskorších predpisov a zákona 455/1991 zb. o živnostenskom podnikaní vydáva pre obec Hrachovište toto Všeobecne záväzné nariadenie ( ďalej len VZN)

**Článok 1**

Týmto VZN sa podrobnejšie upravujú podmienky predaja výrobkov a poskytovania služieb na trhových miestach v obci Hrachovište, úlohy obce pri zriaďovaní a povolovaní trhových miest, povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia orgánov dozoru pri kontrole dodržiavania tohto VZN a príslušných zákonov.

**Článok 2**

**Základné pojmy**

1. Pre účely tohto VZN sa v obci Hrachovište pod pojmom trhové miesto rozumie trhovisko , ambulantný predaj, príležitostný trh
2. **Trhovisko** – verejné priestranstvo určené na príležitostný trh
3. **Ambulantný predaj** – predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj pred prevádzkarňou. Za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu.
4. **príležitostný trh** je predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
5. Predaj výrobkov a poskytovanie služieb na trhovom mieste musí vyhovovať všetkým technickým, hygienickým a prevádzkovým podmienkam podľa osobitných predpisov.

**Článok 3**

**Povolenie na zriadenie trhového miesta a predaj výrobkov a poskytovanie služieb**

1. Obec Hrachovište vydá povolenie ( príloha č.2) na zriadenie trhového miesta a na predaj výrobkov a poskytovanie služieb na trhovom mieste na základe žiadosti ( príloha č.1), ktorej prílohou je doklad preukazujúci splnenie požiadaviek na predaj výrobkov a poskytovanie služieb , podľa osobitných predpisov ak ide o predaj výrobkov a poskytovanie služieb, na ktorých sa takýto doklad vyžaduje a fotokópiu strany označenej ako ZÁZNAMY DAŇOVÉHO ÚRADU z knihy registračnej pokladnice žiadateľa, na ktorej je zaznamenané pridelenie dňového kódu elektronickej registračnej pokladnice alebo čestné prehlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu. Poplatok za predaj sa uhrádza do pokladne obecného úradu.
2. Pri povoľovaní zriadenia trhového miesta obec prihliada na ochranu verejného poriadku, verejný záujem, účelnosť, bezpečnosť a kultúrnosť predaja a poskytovania služieb.
3. Pre ambulantný predaj a príležitostný trh obec Hrachovište určuje trhové miesto:

* **Plocha parkoviska pred kultúrnym domom Hrachovište č.255**

1. Obec Hrachovište na trhovom mieste povoľuje predaj nasledovných výrobkov:

- textilné a odevné výrobky, obuv, výrobky spotrebnej elektroniky, drobný tovar, kozmetika, drogistický tovar, hračky, domáce potreby, športové potreby, papierenský tovar, knihy, denná tlač a periodická tlač , drobné umelecké predmety a drobné remeselné výrobky, zeleninu, ovocie, kvety, priesady, ovocné stromčeky , dreviny, mäso, mäsové výrobky, potravinárske výrobky, živá hydina, sladkovodné trhové ryby, žreby okamžitých lotérií a žrebových vecných lotérií

5 . Na trhovom mieste sa môžu poskytovať tieto služby: - brúsenie nožov, nožníc a nástrojov, - oprava dáždnikov, - oprava a čistenie obuvi, - oprava kožených výrobkov, - kľúčové služby, - čistenie peria, - montáž, oprava a údržba plastových roliet, - sklenárske práce, kamenárske práce - ďalšie služby pre potreby obyvateľov, na základe predchádzajúceho súhlasu obce.

1. Obec Hrachovište stanovuje nasledovné termíny konania trhov:

* **Príležitostný trh 1x za mesiac** a to vždy v prvú stredu v mesiaci- - textilné a odevné výrobky, obuv, výrobky spotrebnej elektroniky, drobný tovar, kozmetika, drogistický tovar, hračky, domáce potreby, športové potreby, papierenský tovar, knihy, denná tlač a periodická tlač , drobné umelecké predmety a drobné remeselné výrobky, žreby okamžitých lotérií a žrebových vecných lotérií
* **Ambulantný predaj denne od pondelka do piatku v pracovných hodinách obecného úradu** - sezónnej zeleniny, ovocia, kvetov, priesad, ovocných stromčekov, drevín, predaj mäsa a mäsových výrobkov), živej hydiny, sladkovodných trhových rýb, potravinárskych výrobkov
* **Poskytovanie služieb denne od pondelka do piatku v pracovných hodinách obecného úradu** - brúsenie nožov, nožníc, nástrojov, oprava dáždnikov, oprava obuvi, kľúčová služba, čistenie peria, montáž , oprava a údržba plastových roliet, sklenárske práce, kamenárske práce a iné služby pre potreby obyvateľov.
* **Poplatok za predaj**:

1. Za prechodné umiestnenie predajného zariadenia a zariadenia slúžiaceho na poskytovanie služieb na verejnom priestranstve- 1€ za m2/deň
2. Za vyhlásenie v miestnom rozhlase 2€/vyhlásenie
3. Na trhových miestach a zakazuje predávať výrobky v zmysle § 6 zákona č.178/1998 Z.z.

**Článok 4**

**Podmienky predaja výrobkov a poskytovanie služieb na území obce**

1. Na trhovom mieste v obci uvedenom v článku 3 ods.3 tohto nariadenia môžu predávať výrobky a poskytovať služby:
2. Fyzické osoby a právnické osoby oprávnené na podnikanie podľa osobitných predpisov
3. Fyzické osoby predávajúce rastliny a živočíšne výrobky z vlastnej pestovateľskej alebo chovateľskej činnosti alebo lesné plodiny.
4. Predávajúci potravinárske výrobky sú povinní predložiť registráciu v zmysle §6 ods.1 zákona NRSR č. 152/1995 Z.z. o potravinách v znení neskorších predpisov na príslušnej regionálnej veterinárnej a potravinovej správe.
5. Predaj na trhových miestach nesmú vykonávať osoby mladšie ako 18 rokov a osoby pozbavené spôsobilosti na právne úkony a obmedzením spôsobilosti vo veciach súvisiacim s týmto poriadkom.

**Článok 5**

**Povinnosti predávajúcich na trhových miestach**

1. Predávajúci na trhovom mieste je povinný:
2. Označiť svoje predajné zariadenie podľa osobitných predpisov
3. Používať elektronickú registračnú pokladnicu podľa osobitných predpisov
4. Udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané
5. Zreteľne označiť predávané výrobky a poskytované služby cenou
6. Vykonávať pri predaji váženého tovaru váženia spôsobom umožňujúcim spotrebiteľovi kontrolu správnosti váženia
7. Dodržiavať osobnú hygienu a hygienu predaja
8. Predávajúci na trhovom mieste je povinný predložiť správcovi trhoviska s ambulantným predajom:
9. Doklad o oprávnení na podnikanie ( živnostenský list vydaný príslušným úradom v SR), povolenie na predaj výrobkov a poskytovanie služieb na trhovom mieste a doklad totožnosti
10. Potvrdenie o zaplatení poplatku za predajné miesto
11. Zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb
12. Doklad o nadobudnutí tovaru, doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve
13. Výrobcovia malého množstva potravín z vlastnej pestovateľskej činnosti sa musia preukázať potvrdením z príslušnej obce, v katastri ktorej sú vlastníkmi poľnohospodárskej pôdy, v ktorom sú taxatívne vymenované pestované poľnohospodárske produkty
14. Pri predaji z pojazdných predajní na predmetné vozidlo Rozhodnutie o jeho schválení na túto činnosť príslušným Regionálnym úradom verejného zdravotníctva vydaného na území SR a súčasne plniť povinnosti v ňom uvedené
15. Trhový alebo ambulantný predaj ako i poskytovanie služieb sa môže vykonávať len na miestach určených týmto VZN.
16. Predávajúci môže začať svoju činnosť až po zaplatení poplatku do pokladne obecného úradu.

**Článok 6**

**Orgány dozoru a sankcie**

1. Dozor nad dodržiavaním tohto VZN a platnej právnej úpravy vykonávajú:
2. Slovenská obchodná inšpekcia
3. Orgány úradnej kontroly potravín, ak ide o predaj potravín
4. Obec Hrachovište
5. Orgány dozoru môžu pokutu za porušenie ustanovení tohto VZN a príslušných zákonov vzťahujúcich sa na predaj trhových miestach fyzickej osobe – podnikateľovi alebo právnickej osobe udeliť do výšky 17 000€ v zmysle §12 bod2) zákona č. 178/1998 Z.z. v znení neskorších predpisov.
6. Priestupku sa dopustí fyzická osoba, ktorá :

a) zriadila trhové miesto bez povolenia (§ 3 ods. 1 zákona č. 178/1998 Z.z. )

b) predáva výrobky a poskytuje služby na trhovom mieste bez povolenia (§ 3 ods.3 zákona č. 178/1998Z.z.),

c) predáva na trhovom mieste výrobky, ktorých predaj je zakázaný (§ 6 zákona č. 178/1998 Z.z.), alebo ktoré nie sú obcou určené na predaj(§ 7 ods. 1 zákona č.178/1998 Z.z. )

4. Za priestupok sa uloží pokuta do 8000 EUR, v blokovom konaní možno uložiť za priestupok pokutu 4000€

1. Pokuty uložené obcou sú príjmami obce.

**Článok 7**

**Záverečné ustanovenia**

1. Návrh tohto VZN bol vyvesený na úradnej tabuli a uverejnený na internetovej stránke obce Hrachovište dňa .......................zvesený dňa...................................
2. Ruší sa VZN č. 3/2003 a Dodatok č.1 k VZN č.3/2003
3. Toto VZN bolo schválené uznesením Obecného zastupiteľstva v Hrachovišti č....................dňa.......................
4. Toto VZN nadobúda účinnosť dňa 1.1.2020

V Hrachovišti dňa : 20.11.2019 JUDr. Ivan Kolník

starosta

Obec Hrachovište Príloha č.1

Hrachovište 255

916 16

**Žiadosť o vydanie povolenia na predaj výrobkov**

**a poskytovanie služieb na trhovom mieste**

**(právnické osoby a fyzické osoby oprávnené na podnikanie)**

**Žiadateľ**

Obchodné meno/meno a priezvisko: ............................................................................................

Sídlo: ............................................................................................................................................

Štatutárny orgán: ..........................................................................................................................

IČO:......................................................................DIČ1: ..............................................................

Kontakt: č. telefónu: ............................................email: ..............................................................

**Miesto podnikania** (ulica, kde sa nachádza trhovisko, tržnica, príležitostný trh alebo ambulantný predaj): **parkovisko pred kultúrnym domom č. súp. 255**

.......................................................................................................................................................

........... **parkovisko pred kultúrnym domom súp. č.255.**..........................................................

**Druh predávaných výrobkov a poskytovaných služieb:** ........................................................

......................................................................................................................................................

......................................................................................................................................................

**Prílohy:**

a) Oprávnenie na podnikanie v danej oblasti podľa osobitných predpisov,

b) Povolenie na predaj výrobkov a poskytovanie služieb na trhových miestach,

c) fotokópia strany označenej ako Záznamy daňového úradu z jeho knihy elektronickej

registračnej pokladne.

*„Osobné údaje dotknutých osôb sa spracúvajú v súlade s NARIADENÍM EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov.*

*Informácie o spracúvaní osobných údajov prevádzkovateľom sú vám plne k dispozícii na webovom sídle www.osobnyudaj.sk/informovanie, ako aj vo fyzickej podobe v sídle a na všetkých kontaktných miestach prevádzkovateľa*

V Hrachovišti, dňa: ...................................... .............................................

Podpis žiadateľa

1Vyplní osoba, ktorá ma DIČ pridelené.

č.j. Príloha č.2

v Hrachovišti dňa ........................ **Žiadateľ:**

............................................

............................................

............................................

IČO:....................................

**POVOLENIE**

**na zriadenie trhového miesta a na predaj výrobkov a poskytovanie služieb na trhovom mieste**

Obec Hrachovište na základe Vašej žiadosti zo dňa.....................................................................

**súhlasí**

**so zaujatím verejného priestranstva v katastrálnom území obce Hrachovište**

**na ambulantný predaj** .........................................................................

..........................................................................

..........................................................................

**na zriadenie trhového miesta pre príležitostný trh:**

.......................................................................................................................................................

za účelom podnikateľskej činnosti v rozsahu podľa živnostenského oprávnenia – predaja nasledovného tovaru – poskytovanie nasledovných služieb:

.......................................................................................................................................................

.......................................................................................................................................................

.......................................................................................................................................................

**Povolenie platí od:............................................do:..................................(dátum a čas)**

Pri predaji ste povinný rešpektovať a dodržiavať platné právne predpisy zák.č.455/91 Z.z. o živnostenskom podnikaní v znení neskorších predpisov, zák. č. 250/2007 Z.z. o ochrane spotrebiteľa, zákona č.178/1998 Z.z. v znení neskorších predpisov o podmienkach predaja výrobkov a poskytovania služieb na trhových miestach a zák. č.369/1990 o obecnom zriadení v znení neskorších predpisov a VZN obce č.2/2019 o podmienkach predaja výrobkov a poskytovania služieb na trhových miestach.